Държавен вестник, бр. 30, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  30
МИНИСТЕРСТВО
НА ОТБРАНАТА
НАРЕДБА № Н-10
от 31 март 2010 г.
за изготвяне, утвърждаване, изменение и 
съхраняване на длъжностните разписания и 
длъжностните характеристики в Министер­
ството на отбраната, структурите на пряко 
подчинение на министъра на отбраната и 
Българската армия
Раздел І
Общи положения
Чл. 1. С наредбата се определят условията 
и редът за изготвяне, утвърждаване, изменение 
и съхраняване на длъжностните разписания и 
длъжностните характеристики на длъжностите 
за военнослужещи в Министерството на от­
браната, структурите на пряко подчинение на 
министъра на отбраната и Българската армия.
Чл. 2. (1) Длъжностните разписания се 
изготвят при: 
1. формиране на военно формирование или 
съответна структура;
2. частична ликвидация;
3. организационно-щатни промени; 
4. участие в мисия или операция извън 
територията на страната.
(2) Изготвянето на длъжностните разписания 
се извършва въз основа на заповед на минис­
търа на отбраната или оправомощени от него 
длъжностни лица.
Чл. 3. След утвърждаване на длъжностното 
разписание за всяка длъжност се изготвя и 
утвърждава длъжностна характеристика.
Чл. 4. Дейностите по изготвянето, утвърж­
даването, изменението и съхраняването на 
длъжностните разписания и длъжностните 
характеристики се организират от:
1. за Министерството на отбраната, струк­
турите на пряко подчинение на министъра на 
отбраната, задграничните представителства на 
Република България, национални или между­
народни длъжности в щабове и/или органи на 
международни организации или на други между­
народни инициативи и военните формирования 
от въоръжените сили, които участват в мисии 
и операции извън територията на страната – от 
структурата по управление на човешките ресурси 
към министъра на отбраната;
2. за Българската армия, в т. ч. и за военните 
формирования от Българската армия, които 
участват в мисии и операции извън територията 
на страната – от структурата, отговаряща за 
разработването на длъжностните разписания 
и длъжностните характеристики в Щаба на 
отбраната. 
Раздел ІІ
Условия и ред за изготвяне, утвърждаване и 
изменение на длъжностни разписания
Чл. 5. (1) Изготвянето на длъжностни 
разписания на военни формирования и съот­
ветни структури се извършва в срокове и по 
ред, определени в заповедта на министъра на 
отбраната. 
(2) Изменения на длъжностните разписания 
се извършват със заповед на министъра на 
отбраната или оправомощени от него длъж­
ностни лица. 
Чл. 6. (1) В длъжностните разписания се 
определят организационната структура, числе­
ността на личния състав, зачисленото оръжие, 
бойната и друга техника, конкретните длъж­
ности за военнослужещи и цивилни служители 
и основните изисквания за тяхното заемане. 
(2) Длъжностните разписания се изготвят 
по образец съгласно приложение № 1.
(3) Въз основа на утвърденото длъжностно 
разписание, заповедите за назначаване, сключе­
ните трудови договори и допълнителни споразу­
мения към тях се изготвя поименно разписание 
на длъжностите по образец съгласно приложение 
№ 2, което се поддържа в електронен вариант 
и при необходимост се разпечатва.
Чл. 7. (1) Длъжностните разписания се из­
готвят в съответствие с определената численост, 
въоръжение и техника в Плана за развитие 
на въоръжените сили или в съответствие с 
определената численост в Устройствения пра­
вилник на Министерството на отбраната и 
правилниците за устройството и дейността на 
съответните структури. 
(2) Разпечатаните длъжностни разписания и 
поименни разписания на длъжностите за военни 
формирования и съответни структури се изгот­
вят като документи, съдържащи информация, 
подлежаща на класификация като държавна 
тайна с ниво на класификация „Поверител­
но“, а за структурите на пряко подчинение 
на министъра на отбраната – по решение на 
съответния ръководител.
Чл. 8. Длъжностни разписания се изготвят 
въз основа на следните документи:
1. План за развитие на въоръжените сили;
2. таблица за категориите на отделните во­
енни формирования, обявена с МЗ № ОХ-331 
от 31.V.2007 г.;
3. Класификатор на длъжностите на воен­
нослужещите в Министерството на отбраната, 
структурите на пряко подчинение на министъра 
на отбраната и Българската армия;
4. списък на военноотчетните специалности 
на офицерите, офицерските кандидати, сержан­
тите (старшините) и войниците (матросите) 
от въоръжените сили на Република България;
5. списък с наименованията на въоръжени­
ето и техниката;